# Josep Pleyan de Porta

Josep Pleyan de Porta (Lleida, 13 de desembre del 1841 — 19 de juny del 1891) va ser un historiador, poeta, periodista i cronista de la ciutat de Lleida.

## Biografia

Josep Pleyan de Porta nasqué en una família d'origen pagès. Cursà l'ensenyament secundari i la carrera de magisteri a la ciutat de Lleida, i obtingué més tard el títol de Mestre Superior a Saragossa. Exercí de professor a l'Escola Normal de Mestres de Lleida essent aquesta la seva activitat professional, però les seves afeccions foren múltiples; la literatura, el periodisme, l'arqueologia, l'art i sobretot la història de Lleida l'absorbiren en gran manera. Fundà el periòdic El Cronicón Ilerdense (1857) i col·laborà en la redacció d'altres com la Revista de Lérida, La Bandera Catalana, Lo Gai Saber, La Renaixença, ...
La publicació l'any 1873 del llibre Apuntes de Historia de Lérida fou un veritable esdeveniment per a la ciutat. Un any més tard publica Nociones de historia de Lérida, obra destinada a les escoles i per la qual obtingué medalla d'or de la Junta Provincial de Instrucción Pública. Fou també fundador de l'"Associació Catalanista de Lleida" i publicà importants guies. L'any 1877 s'edita la Guia-Cicerone de Lérida. La seva obra més coneguda és l'esmentada Apuntes de historia de Lérida. En col·laboració amb Frederic Renyé i Viladot Garlanda poètica ilerdanesa (1881) i el poema èpic La reconquesta de Lleida.
La seva obra no fou totalment editada, probablement a causa de la seva mort prematura. Fou cronista de la ciutat, designat per l'ajuntament de Lleida l'any 1879 i cronista de la província de Lleida, designat per la Diputació de Lleida el 1889, acadèmic corresponent de l'Acadèmia de Bones Lletres de Barcelona el 1880, i de la Reial Acadèmia de la Història, Madrid, 1884.
Pleyan de Porta morí als 50 anys, quan encara estava en la millor època per als seus treballs culturals.

## Llegat Josep Pleyan de Porta

El llegat Pleyan de Porta és un fons bibliogràfic i documental que va ser cedit al Servei d'Arxiu i Llegats de l'Institut d'Estudis Ilerdencs pel seu net Josep Alfons Tarragó i Pleyan. La donació es va realitzar en diversos lliuraments, dos dels quals estan expressament formalitzats, altres ho foren per testimonis indirectes i un darrer lliurament, fora del llegat, va ser efectuat després de la mort del donant.
El primer lliurament de què es té constància és del 29 de setembre de 1979, i fou constituït per 290 llibres de la biblioteca Pleyan i per un conjunt de 1.216 documents. Consta un segon lliurament del maig del 1980, integrat per una col·lecció de numismàtica. Dels altres lliuraments hi ha informació indirecta a través de l'informe de la Secretaria General de l'Institut d'Estudis Ilerdencs a la comissió de Cultura.
La col·lecció de documentació pública de Josep Pleyan de Porta no és un fons d'arxiu en el sentit estricte. És una col·lecció de documents extrets del seu lloc d'origen i del seu marc referencial, dels que es poden diferenciar tres grups de documents, de naturalesa diferent, sobre els que s'ha establert l'organització i classificació de tot el conjunt:
* Documentació personal i privada de l'historiador. Aplega per una banda la documentació familiar, partides de naixement, matrimonis, vendes i altres (des de 1620 fins a 1896); i per l'altra, tota la documentació que presenta la seva trajectòria intel·lectual i professional, com ara correspondència amb institucions, nomenaments, càrrecs...
* Producció escrita. Obra editada i manuscrita del cronista.
* Documentació pública. Formada per un bon nombre de documents pertanyents a l'administració provincial del segle passat. Es tracta de documentació de procedència municipal adreçada als òrgans de l'administració provincial.

### Quadre de classificació de la documentació del llegat

* Documentació privada
** Documentació familiar
** Documentació professional
* Obra
** Obra manuscrita
** Obra editada
* Documentació pública
** Govern de la Província
** Districte de Cervera
** Districte de Talarn
** Districte de Tremp

## Bibliografia

Obra editada
* Album histórich, pintoresch y momumental, de Lleyda y sa provincia : dedicat a la Exma. Diputació Provincial, Excm. Ajuntament de Lleyda y demés de la provincia. Lleyda : Estampa de Joseph Sol Torrens, 1880. (Escrit conjuntament amb Frederic Renyé Viladot.)
* Apuntes de historia de Lérida, o sea, Compendiosa reseña de sus más principales hechos desde la fundación de la ciudad hasta nuestros tiempos. Lérida : Imprenta de Carruéz, 1873.
* Diccionario geográfico, estadístico, etimológico, histórico, artístico, biográfico, industrial y mercantil, etc. de la provincia de Lérida. Lérida : Tipografia de la casa provincial de Misericordia, 1889.
* Efemérides leridanas. Lérida : Instituto de Estudios Ilerdenses : Delegación del Consejo Superior de Investigaciones Científicas, 1945.
* Garlanda poética ilerdanesa. Lleyda : Estampa de Joseph Sol Torrens, 1881.
* Guía-cicerone de Lérida : viaje por la ciudad, al objeto de conocer su historia, tradiciones y costumbres, estudiar sus monumentos,... Lérida : Imprenta de José Sol Torrens, 1877.
* Guía de las ferias y fiestas de Zaragoza para el presente año de 1882. Lérida : Imp. Mariana á c. de F. Carruéz, 1882.
* Guia de Lleyda, ó sia, Noticia historica, artística, monumental, administrativa, industrial y mercantil de dita ciutat. Lleyda : Imp. Mariana á c. de F. Carruéz, 1882.
* Guía geográfica, histórica, monumental y estadística de las comarcas que ha de atravesar el ferro-carril Noguera-Pallaresa. Lérida : Imprenta de Francisco Carruéz, 1885.
* Memoria histórica acerca de los tiempos árabes y de la restauración en Lérida. Lérida : Establecimiento Tip. de Lorenzo Corominas, 1880.
* Nociones de historia de Lérida. Lérida : Imprenta de José Sol é Hijo, 1874.
* La Reconquesta de Lleyda. Lleyda : Estampa Mariana á c. de Carruéz, 1883.
Obra manuscrita
* Album de Lleyda : llista de suscriptors. 1880. 193 f.; 22 cm.
* Al Ferro-carril del Noguera Pallaresa : oda. 1882. [4] p. enq.; 31 cm.
* Aplech de Rimes. 1880. 203 p., [3] f. solts; 22 cm.
* Cataleg descriptiu i detallat de tots los monuments existents en la provincia de Lleyda, corresponents a las èpocas anteriors al Renaixement. 1885. [I], [IV] p., 74 f. enq., 2 f. solts; 16x21 cm.
* Catalunya Pintoresca. 1885. 8 p. enq.; 21 cm.
* [Col·lecció de segells municipals de la província de Lleida]. 12 f.; 31 cm. Conté: 6 segells solts.
* Dominación árabe en Lérida. [sense data]. [36] p. enq.; 27 cm.
* Efemerides leridanas : recogidas y ordenadas... 1899. 188 f. enq.; 22 cm.
* Historia de Lérida y su Provincia. 1885. [59] f. enq.; 15x22 cm. (és un fragment-esborrany)
* Historia de Lérida y su provincia: contribución al estudio de la civilización en las comarcas del occidente y noroeste de Cataluña. 1885. 20 f. enq., 1 f. solt; 31 cm.
* Historia de Lérida y su provincia: contribución al estudio de la civilización en las comarcas del occidente y noroeste de Cataluña. 1890 (sic) [1885]. 8 p. Conté un annex de 12 p. amb l'esborrany de la "Introducció" a l'obra.
* Lérida : [col·lecció de segells de la província de Lleida]. 21 fulls + 1 sobre de segells; 21 cm.
* Lo Martre de la independencia ilergeta. 1877. [83] p. enq.; 21 cm.
* Memoria acerca de la causa de la decadencia mercantil e industrial de Lérida y medios para conjurarla. [sense data]. [23 ] f. enq.; 32 cm.
* Memoria para conseguir mejoras en la ciudad de Lérida. 1868. 26 p [i.e. 22] enq.; 32 cm.
* Memoria sobre la colonización de la huerta de esta ciudad. [sense data]. [10] p. enq.; 22 cm.
* Notas de bibliografia y toponomástica. [sense data]. [99] p. enq.; 21 cm.
* Notas históricas y folkloricas. [sense data]. [24] p. enq.; 14 cm.
* Noticias históricas de las fortificaciones de Lérida. [sense data]. [1], [7] f.; 22 cm.
* La Numismatica de la provincia de Lleyda. [1884?]. 6 p. enq.; 21 cm.
* La Numismatica ilerdanesa. 1885. [107] f. solts; 22 cm.
* La Presa de Ilerda : poesia. 1877. [61] p. enq.; 27 cm.
* Revista de Lleyda : prospecte. [1890?]. [4] p. enq., [1] f. solt; 31 cm.
* Lo Sagrament del Rey. [sense data]. 10 p. enq.; 21 cm.
* Toponomastica de la Provincia de Lleyda. [sense data]. 12 f. enq.; 32 cm.
* [Toponomastica i heraldica provincial]. 1877. [120 ], [2] f. solts; 22 cm.

## Referències

* ↑ «Josep Pleyan de Porta». L'Arch de Sant Martí : periódich polítich defensor dels interessos morals y materials del país : se publica al menos una vegada cada setmana: Núm. 499, 28-06-1891, pàg. 3124.

## Enllaços externs

* Guia del fons del llegat Josep Pleyan de Porta Arxivat 2016-03-03 a Wayback Machine.
* Manuscrits digitalitzats de Pleyan de Porta Arxivat 2016-03-03 a Wayback Machine.